‘ரேபிஸ் வைரஸ்’ என்பது ரேப்டோ வைரஸ் குடும்பத்தைச் சார்ந்த ஒரு வைரஸ் ஆகும். ரேபிஸ் வைரஸ் நாய், பூனை போன்ற வீட்டு விலங்குகளில் வாழும் ஒட்டுண்ணியாகும். தற்போது, ரேபிஸ் வைரஸானது குதிரை, வவ்வால் போன்ற பாலூட்டிகளிலும் காணப்படுகிறது. ரேபிஸ் வைரஸால் பாதிக்கப்பட்ட விலங்குகள் மனிதனைக் கடிப்பதன் மூலம், நேரடியாக மனிதனுக்கு ரேபிஸ் தொற்று ஏற்படுகிறது. இந்தியாவில், பெரும்பாலும் நாய்கள் மூலமாகவே “ரேபிஸ் நோய்” மனிதனுக்குப் பரவுகிறது. இது நரம்புமண்டலத்தைத் தாக்கி உயிரிழப்பை ஏற்படுத்தக்கூடிய நோய்.